
З А П О В Е Д 
 
№ ЗАП – 693/29.06.2026 г.
 
 	На основание чл. 247, във връзка с чл. 242, ал. 1 т. 1 от Закона за горите /ЗГ/ и Протокол № 16 от 25.06.2026 г. от заседание на комисията, назначена със Заповед № 659 
от 23.06.2026 г. на изпълнителния директор на Изпълнителна агенция по горите /ИАГ/, 
 
Н А Р Е Ж Д А М: 
 
1. Отписвам от публичния регистър по чл. 241 от ЗГ „ЕЛИТ ДД 2025“ ЕООД, с ЕИК 208283627 и седалище: гр. Белене, община Белене, област Плевен, кв. Западна индустриална зона, местност „Горната могила“ № 1. 
2. Обявявам за невалидно Удостоверение № 11002/19.05.2025 г., ведно с всички права, произтичащи от него. 
 Мотиви: Съгласно разпоредбата на чл. 247 от Закона за горите търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра. В резултат на настъпила промяна на обстоятелствата по регистрацията на „ЕЛИТ ДД 2025“ ЕООД, за която няма постъпило уведомление в ИАГ, търговецът не отговаря на изискванията на чл. 242, ал. 1, т. 1 от Закона за горите, а именно – да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. 
 Със Заповед № 466/18.05.2026 г. на изпълнителния директор на Изпълнителна агенция по горите (ИАГ),  регистрираният лесовъд Д П Д е отписан от  публичния регистър на ИАГ за упражняване на лесовъдска практика по чл. 235 от Закона за горите (ЗГ) на основание чл. 239, ал. 1, т. 2 от същия закон поради смърт на лицето. 
 След извършена от ИАГ проверка в публичния регистър по чл. 241, ал. 1 от Закона за горите (ЗГ) се установи, че дружеството „ЕЛИТ ДД 2025“ ЕООД, с ЕИК 208283627, притежава валидно Удостоверение № 11002/19.05.2025 г. за регистрация в регистъра за извършване на дейности в горски територии, с вписан в него регистриран лесовъд - Д П Д, с  Удостоверение № 6838/25.06.2012 г., което към настоящият момент е обявено за невалидно. 
 При направена от ИАГ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че към 17.04.2026 г. и към 25.06.2026 г. търговецът „ЕЛИТ ДД 2025“ ЕООД, с ЕИК 208283627, няма действащ трудов договор с друго лице, вписано в публичния регистър на ИАГ по чл. 235 от ЗГ. Съгласно чл. 242, ал. 1, т. 1 от ЗГ, в публичния регистър по чл. 241 ал. 1 може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва.  
След извършена от ИАГ проверка в търговския регистър на Агенцията по вписванията се установи, че Д П Д е управител и едноличен собственик на капитала на дружеството „ЕЛИТ ДД 2025“ ЕООД, с ЕИК 208283627. В тази връзка ИАГ е изпратила до наследниците на лицето Уведомително писмо с изх. № ИАГ – 10276/17.04.2026 г. Писмото е изпратено с обратна разписка ИД PS 1040 81MMJV H, която е върната в деловодството на ИАГ на 19.05.2026 г. като „непотърсено“. Съгласно чл. 18а, ал. 10 от Административнопроцесуалния кодекс уведомителното писмо е публикувано на интернет-страницата на ИАГ на 22.05.2026 г., с което действие се счита че наследниците са уведомени на 29.05.2026 г. 
 Към 25.06.2026 г. в ИАГ няма постъпило уведомление за настъпилите промени в обстоятелствата по регистрацията на търговеца, както и заявление за вписване на промяна на вписани обстоятелства по регистрацията на търговеца „ЕЛИТ ДД 2025“ ЕООД в публичния регистър по чл. 241 от Закона за горите.  
Предвид горепосоченото, на основание чл. 247, във връзка с чл. 242, ал. 1 т. 1 от Закона за горите, търговецът „ЕЛИТ ДД 2025“ ЕООД, с ЕИК 208283627, следва да бъде отписан от публичния регистър по чл. 241, ал. 1 от ЗГ. 
3. Настоящата заповед да се сведе до знанието на „ЕЛИТ ДД 2025“ ЕООД, а след влизането й в законна сила да се изпрати до директорите на регионалните дирекции по горите и на държавните предприятия по чл. 163 от Закона за горите за сведение и изпълнение, като същата се публикува на интернет страницата на ИАГ, при спазване на Закона за защита на личните данни /ЗЗЛД/. 
4. Заповедта може да се обжалва в 14 - дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс. 
Контрол по изпълнението на заповедта възлагам на инж. Р Р – зам.изпълнителен директор на Изпълнителна агенция по горите.  

